Ilmoittaudu mukaan

RuuviTrackerin kehitystiimiin pääsevät mukaan kaikki halukkaat, joilla on jotain annettavaa projektin edistämiseksi. Ideat, kommentit, parannusehdotukset jne. ovat fyysisen tekemisen ohella hyvin tervetulleita, joten mukaan voivat liittyä kaikki kiinnostuneet.

Kehityskeskustelua on käyty Ruuvipenkin foorumilla loppuvuodesta 2011 lähtien. Tarkoitus on pitää keskustelua yllä myös foorumilla, mutta julkaistava materiaali siirretään tänne wikiin.

Käyttäjätunnukset wikisivuston muokkaamiseen saa pyynnöstä lähettämällä sähköpostia osoitteeseen lauri.jamsa (ät) ruuvipenkki.fi.

Sähköpostiin liitetään mukaan seuraavat tiedot:


 * Nimimerkki (toimii kirjautumistunnuksena)
 * Oikea sähköpostiosoite (osoitteeseen lähetetään tunnuksen aktivointiviesti)
 * Oikea nimi (ei pakollinen, nimi näytetään nimimerkin sijasta sivun tekijäluettelossa)
 * Miksi juuri minä? ''(parilla sanalla tai lauseella, että miksi tekee mieli rekisteröityä wikisivustolle ja että löytyykö osaamista/kiinnostusta osallistua kehitykseen)

Kun tunnus on tehty, lähetetään sähköpostiviesti annettuun osoitteeseen. Sisään kirjaudutaan ensimmäisen kerran viestin mukana toimitetulla, satunnaisesti generoidulla salasanalla, joka opastetaan vaihtamaan ensimmäisen kirjautumisen yhteydessä.

Sivusto käyttää moottorina MediaWikiä. Mikäli syntaksi ja toiminnallisuus eivät ole tuttuja, kannattaa tutustua MediaWikin hyviin ohjeisiin.

IRC
Kaikki asiasta kiinnostuneet ovat tervetulleita RuuviTrackerin IRC-kanavalle, jossa on tarkoitus käydä keskustelua muun muassa projektin kehityksestä.


 * #ruuvitracker @ IRCnet

IRC-kanavalla käydyt keskustelut logataan ja niihin pääsee käsiksi mm. täältä (haku).

Foorumi
RuuviTrackerin kehityksestä keskustellaan myös Ruuvipenkin foorumilla RuuviTracker-alueella.